ধর্মচক্র
ধর্মচক্র (সংস্কৃত: धर्मचक्र; পালি: धम्मचक्क/ধম্মচক্ক; প্রাকৃত: ধংমচংক/𑀥𑀁𑀫𑀘𑀁𑀓/धंमचंक) বা ধর্মের চাকা  হলো হিন্দুধর্ম, জৈনধর্ম এবং বিশেষ করে বৌদ্ধধর্মের মতো ভারতীয় ধর্মে ব্যবহৃত বিস্তৃত প্রতীক। ঐতিহাসিকভাবে, ধর্মচক্র প্রায়ই পূর্ব এশীয় মূর্তি ও শিলালিপিতে অলঙ্করণ হিসাবে ব্যবহৃত হত, যা পূর্ব এশিয়ার সংস্কৃতির আদিকাল থেকে শুরু করে বর্তমান পর্যন্ত। এটি আজও বৌদ্ধধর্মের প্রধান প্রতীক হিসেবে রয়ে গেছে।